**Általános indokolás**

Csömend Községi Önkormányzat Képviselő-testületének a települési képviselők tiszteletdíjáról és költségtérítéséről szóló 3/2015. (II.11.) önkormányzati rendelete a megalkotása óta még nem került módosításra.

A képviselőtestület a 2019. október 28. napján megtartott nyílt, alakuló ülésén a 78/2019. (X.28.) számú határozatával felkérte a jegyzőt, hogy a rendelet módosítását készítse elő olyan formában, hogy a rendeletben meghatározott bruttó 10.000 Ft/hó összegű tiszteletdíj összege 2019. december 01. napjától kerüljön felemelésre bruttó 15.000 Ft/hó összegre.

A fentiek alapján elkészítésre került a települési képviselők tiszteletdíjáról és költségtérítéséről szóló 3/2015. (II.11.) önkormányzati rendeletet módosító rendelet tervezete, mely jelen előterjesztés mellékletét képezi.

**Előzetes hatásvizsgálat**

A jogalkotásról szóló 2010. évi CXXX. törvény (a továbbiakban: Jat.) 17. §-a alapján a jogszabály előkészítője előzetes hatásvizsgálat elvégzésével felméri a szabályozás várható következményeit, Az előzetes hatásvizsgálat eredményéről önkormányzati rendelet esetén a helyi önkormányzat képviselőtestületét tájékoztatni kell.

A tervezett jogszabály jelentősnek ítélt hatásai:

*- társadalmi hatása:* nincs.

*- gazdasági, költségvetési hatása:* minimális többletkiadást jelent az önkormányzat számára.

*- környezeti, egészségi következménye:* nincs.

*- adminisztratív terheket befolyásoló hatása:* minimális adminisztratív teher jelentkezik.

*- a jogszabály megalkotásának szükségessége, elmaradásának várható következménye:* a rendelet alkotás elmaradásának következménye nem lenne.

*- a jogszabály alkalmazásához szükséges személyi, szervezeti, tárgyi és pénzügyi feltételek:* a rendelet módosítás a meglévő szervezeti, személyi, tárgyi és pénzügyi feltételekkel alkalmazható, további feltételek biztosítását nem igényli, a szükséges feltételek rendelkezésre állnak.

**Részletes indokolás**

*az 1. §-hoz*

A módosítani kívánt rendelkezést tartalmazza.

*a 2. §-hoz*

Hatályba léptető és hatályon kívül helyező rendelkezést tartalmaz.